***Pollock*** (turut dieja ***pollack***; sebutan /ˈpɑːlək/) ialah nama yang biasa digunakan untuk salah satu daripada dua spesies ikan laut dari Atlantik Utara dalam genus ***Pollachius***. *Pollachius pollachius* dirujuk sebagai *pollock* di Amerika Utara, Ireland dan United Kingdom, sedangkan *Pollachius virens* selalunya dikenali sebagai *saithe* atau *coley* di Great Britain dan Ireland (terbit daripada nama lama *coalfish*). Nama-nama lain untuk *P. pollachius* termasuklah *Atlantic pollock*, *European pollock*, *lieu jaune*, dan *lythe*; manakala *P. virens* pula turut dikenali dengan *Boston blue* (berbeza dengan *bluefish*), *silver bill* atau *saithe*.

Spesies
-------

Pada masa ini terdapat dua spesies diiktiraf dalam genus ini:

* *Pollachius pollachius* (Linnaeus, 1758) (*pollack*)
* *Pollachius virens* (Linnaeus, 1758) (*saithe*)

Keterangan
----------

Kedua-dua spesies boleh tumbuh hingga 3 ka 6 in (1.07 m) dan boleh mencapai berat sehingga 46 lb (21 kg).  *P. virens* mempunyai garis sisi perak jelas yang menganjur ke sisi. Di atas garis sisinya, ada warna hitam kehijauan. Perutnya putih, manakala *P. pollachius* mempunyai garis sisi jelas beralun, belakangnya kekelabuan hingga ke perut emas dan perang gelap. *P. pollachius* juga mempunyai gigitan bawah yang kuat. Ia boleh didapati di dalam air hingga 100 fatom (180 m) di sebalik batu, dan mana-mana sahaja dalam kolum air. *Pollock* ialah sejenis "ikan putih".

Perikanan
---------

Penangkapan komersil global *pollock* dalam juta tan 1950–2010
Jumlah penangkapan *pollock* pada tahun 2010 yang dilaporkan oleh FAO adalah 3.2 juta tan metrik

Sebagai makanan
---------------

*Pollock* Atlantik sebahagian besarnya dianggap sebagai ikan putih, walaupun ia jenis yang agak kuat rasanya. Secara tradisinya menjadi sumber yang popular bagi makanan di sesetengah negara, seperti Norway, di United Kingdom sebelum ini, ia menjadi alternatif yang lebih murah untuk kod dan *haddock*. Walau bagaimanapun, dalam beberapa tahun kebelakangan ini, *pollock* telah menjadi lebih popular kerana lebihan penangkapan kod dan *haddock*. Ia kini boleh didapati di kebanyakan pasar raya sebagai filet segar atau barangan beku. Sebagai contoh, cincangnya digunakan dalam jejari ikan atau sebagai bahan dalam daging ketam tiruan.

Disebabkan warnanya yang sedikit kelabu itu, *pollock* sering disediakan, seperti di Norway, sebagai bebola ikan goreng, atau jika bersaiz kecil, dilapisi tepung roti dengan oat dan digoreng. Ikan tua secara tradisinya dibelah, diasin dan dikeringkan di atas perdiangan tanah gambut di Orkney, lalu teksturnya menjadi seperti kayu. Ikan juga boleh diasin dan disalai, dan menjadi warna seperti jingga salmon, seperti yang dilakukan di Jerman yang mana ikan biasanya dijual sebagai *Seelachs* atau *sea salmon*. Di Korea, *pollock* boleh berulang kali dibekukan dan dicairkan untuk mewujudkan *hwangtae*, separuh kering untuk menjadi *ko-da-ri*, atau sepenuhnya kering dan dimakan sebagai *book-o*.

Pada 2009, pasar raya Sainsbury's menamakan semula *pollock* Atlantik sebagai "Colin" dalam usaha untuk menjadikan ikan sebagai alternatif kepada kod. Sainsbury's, yang berkata nama baru berasal dari perkataan Perancis untuk *pollock* yang dimasak (*colin*), melancarkan produk di bawah nama "Colin dan kentang goreng boleh menyelamatkan ikan kod British."

Di Amerika Syarikat dan di seluruh dunia, *pollock* Alaska ialah ikan utama yang digunakan oleh rantaianMcDonald dalam sandwic Filet-O-Fish mereka.

Ikan lain yang dipanggil *pollock*
----------------------------------

Salah satu ahli daripada genus *Gadus* juga biasanya dirujuk sebagai *pollock*: *pollock* Alaska atau *walleye pollock* (*Theragra chalcogramma*) termasuk rupa yang dikenali sebagai *pollock* Norway. Ia juga merupakan ahli keluarga Gadidae namun bukan ahli genus *Pollachius*.

Catatan
-------

1. ↑  "Pollock and Coalfish Identification Guide". *Britishseafishing*. 30 April 2013.
2. ↑  Froese, Rainer dan Pauly, Daniel, ed. (2012). Spesies bagi *Pollachius* dalam FishBase. Versi April 2012.
3. 1 2  Based on data sourced from the relevant FAO Species Fact Sheets
4. ↑  A colin and chips? Sainsbury's gives unfashionable pollack a makeover | Business | The Guardian
5. ↑  Smith, K. Annabelle (March 1, 2013). "The Fishy History of the McDonald's Filet-O-Fish Sandwich". *Smithsonian.com*. Dicapai pada August 25, 2014.

Rujukan
-------

* Froese, Rainer dan Pauly, Daniel, ed. (2006). Spesies bagi *Pollachius* dalam FishBase. Versi June 2006.
* Froese, Rainer; Pauly, Daniel (2006). "*Pollachius pollachius*" di FishBase. versi June 2006.
* Froese, Rainer; Pauly, Daniel (2006). "*Pollachius virens*" di FishBase. versi June 2006.
* Davidson, Alan. Oxford Companion to Food (1999), "Saithe", p. 682. ISBN 0-19-211579-0
* Norum, Ben. Big Book of Ben, The (2007), "pollock / pollack", p. 32

Pautan luar
-----------

* "Pollack". *Collier's New Encyclopedia*. 1921.